Стефан Топуров
Стефан Топуров е български щангист и треньор.

Биография 
Роден е на 11 август 1964 г. в град Асеновград. Започва да тренира вдигане на тежести на 13-годишна възраст при треньора Петър Арнаудов в клуб „Асеновец“ (1977). Завършва Средно спортно училище „Васил Левски“ в град Пловдив. Състезава се за клуб „Асеновец“ (1977 – 1979), клуб „Марица“ (1979 – 1982) и ДФС „ЦСКА“ (1982 – 1992).

През 1983 г. е европейски и световен вицешампион. През следващата 1984 г. европейски шампион, а през 1986 г. световен вицешампион. Европейски и Световен шампион (1987).

На летните олимпийски игре в Сеул на Олимпиадата в Сеул печели сребърен медал. През същата година става и вицешампион на Европа.

Завършва Националната Спортна Академия. Днес е практикуващ треньор по вдигане на тежести. Първата му поява в световните щанги е с националния състезател на република Виетнам Anh Tuan Hoang, с който печели през 2008 г. златен медал от Азиатските игри, както и сребърен медал на Олимпийските игри в Пекин. По-късно става треньор в Кувейт.

Постижения 
 Световен шампион (1987)
 Световен вицешампион (1983, 1986)
 Европейски шампион (1984, 1987)
 Европейски вицешампион (1983, 1988)
 Световен шампион за юноши
 Европейски шампион за юноши – 2 пъти
 Поставя 22 световни и 4 олимпийски рекорда
 Първият човек в света, който повдига над главата си тежест три пъти колкото собственото си тегло (общо 5-има са тежкоатлетите, които са извършили подобен рекорд, четирима от тях са родени в България (Стефан Топуров, Нено Терзийски, Наим Сюлейманоглу и Халил Мутлу).

Други признания 
 Провъзгласен за Почетен гражданин на Асеновград;
 Обявен за личност с особени заслуги към община Асеновград;
 Топ 50 на най-добрите спортисти на Пловдив за всички времена.

Първият човек в света, който повдига над главата си тежест три пъти колкото собственото си тегло 
На световно първенство по вдигане на тежести в Москва (1983), 19-годишният Стефан Топуров участва в категория до 60 килограма. Фаворит на категорията е една от звездите на съветската тежка атлетика, Саркисян.

Преди състезанието се налага на Топуров да гони тегло, за да успее да участва и да влезе в категорията. Това изисква големи усилия няколко дни преди състезанието, като множество сауни, почти никаква храна и вода. Тези фактори рефлектират и върху подготовката му.

При самото състезание, първото движение изхвърлянето Саркисян повежда с 5 килограма, а и е по-лек от българина. Също така постига световен рекорд в упражнението и два последователни световни рекорда в двубоя.

На второто движение изтласкването, Топуров предявява опит за 180 килограма. Тази тежест е с 5 килограма над новия световен рекорд поставен току-що от Саркисян; и тежест, която е три пъти колкото собственото тегло на Стефан Топуров.

Рекордът изравнява двубоя и спечелва златен медал в изтласкването. За световен шампион обаче е обявен Саркисян заради по-лекото му тегло.

Външни препратки 
 Резултати през годините
 Москва 1983, клип
 Москва 1983 г. Първият човек, който вдига три пъти колкото собственото си тегло
 Топ 50 на най-добрите спортисти на Пловдив на всички времена
 1000 причини да се гордеем, че сме българи

Източници 

 Богданова Н., Железните мъже на България, София, 1988
 Дамянов Н. и кол., Елитният пловдивски спорт, Пловдив, 2001
 Богданова Н., Достоен за рекордите на Гинес, Тип-топ прес, 2002

Български щангисти
Български олимпийски медалисти
Спортисти на летните олимпийски игри 1988
Национална спортна академия
Български треньори по вдигане на тежести
Почетни граждани на Асеновград
Заслужили майстори на спорта
Родени в Асеновград